কুলাউড়া উপজেলার ভাটেরা ইউনিয়নে উত্তর হোসেনপুর গ্রামের স্থানীয় একটি মাদ্রাসার ছাত্র সবুজ আলী (১৫) গত ৬ আগষ্ট মঙ্গলবার ভোর ৪টার দিকে নিজ বাড়ির গোঁয়াল ঘরে গলায় রশি দিয়ে আত্মহত্যা করে। পুলিশ ও এলাকা সূত্রে জানা যায়, কুলাউড়া উপজেলার ভাটেরা ইউনিয়নে উত্তর হোসেনপুর গ্রামের মোঃ নামদার আলীর ছেলে সবুজ ভোর রাতে গলায় রশি দিয়ে আত্মহত্যা করে। পারিবারিক লোকজন তার শোবার ঘরে না পেয়ে তাকে খোঁজতে থাকেন এক পর্যায়ে বাড়ির গোয়াল ঘরের তীরের সাথে গলায় রশি পেছানো অবস্থায় তাকে পাওয়া যায়। পরে কুলাউড়া থানা পুলিশকে খবর দিলে ঘটনাস্থল থেকে লাশ উদ্ধার করে সকাল ১১টার সময় ময়না তদন্তের জন্য মৌলভীবাজার হাসপাতালের মর্গে প্রেরন করে। কি কারনে আত্মহত্যা করেছে এই রির্পোট লেখা পর্যন্ত জানা সম্ভব হয়নি।